PO SLOVENIJI, 18.3.98

Naslov: V RUDNIKU PREMALO RUDARJEV, ZAČENJA SE EKOLOŠKA SANACIJA

Napoved za  voditelja:

Pred dvema letoma se je začelo z zapiranjem treh rudnikov v Zagorju, Kanižarici in na Senovem. V slednjem potekajo zapiralna dela v jami po planu, malce zamujajo z ekološko sanacijo in odstranitvijo nepotrebnih rudniških objektov, medtem ko jim delavcev za prezaposlitev že primanjkuje. Ob tem na Senovem ugotavljajo, da bodo lahko vsa dela opravili v zakonskem roku, le če jim bo država namenila toliko denarja, kot jim pripada po zakonu. Lani so bili namreč prikrajšani za dvesto mio tolarjev.

Telop
S Senovega: Goran Rovan


Snemalec: Jože Grajžl


Odkar so pred dvema letoma na Senovem začeli z zapiranjem rudnika je največ rudarjev - kar 73 - izkoristilo možnost za upokojitev. 37 delavcev so prezaposlili, saj je bil po dveh razpisih lani, interes podjetnikov za njihovo zaposlitev izjemen - za vsakega so namreč dobili 4.3 mio tolarjev. Ker pri zapiranju rudnika še vedno potrebujejo delavce, zdaj ugotavljajo, da jim teh že primanjkuje.

Telop
HERMAN KUNEJ – Rudnik Senovo v zapiranju


Med 108 zaposlenimi je tudi dvajset invalidov, za katere bodo težko poiskali ustrezne programe. Poleg tega ugotavljajo, da je v tej dolini kar 530 brezposelnih, pretežno mladih, ki bi jih lahko zaposlili pri podjetnikih, ki so se javili na razpis. Zato so ministru za gospodarske dejavnosti že naslovili pismo, v katerem ga pozivajo, da jim dovoli del denarja za kadrovsko socialni program nameniti za odpiranje novih delovnih mest.

Telop
HERMAN KUNEJ – Rudnik Senovo v zapiranju


Z likvidacijo separacije so v teh dneh že začeli, poleg tega nameravajo urediti tudi jalovišče, odstraniti ozkotirno železniško progo med Brestanico in Senovim, lotili pa se bodo tudi obsežne sanacije degradiranih površin na Zakovu. Vse to pa bodo lahko izpeljali, le če bodo pravočasno dobili vsa sredstva, ki naj bi jih po programu letos namenili za zapiranje senovškega rudnika.

Kaseta Beta Krško št. 

